สวัสดีค่ะ คือหนูอยากจะทราบว่า อาการที่ช้ำที่เท้าช้ำมากไป เป็นสีเหมือนเลือดค้างด้านในเท้า และเป็นจุดแดงๆขึ้น มันแสดงให้เห็นเหมือนเป็นในผิวหนังไม่ได้เป็นด้านนอก เท้าไม่บวม มันเป็นอะไรคะ คนไข้มีก้อนนิ่วในถุงน้ำดี เป็นโรคไตค่ะ และคนไข้ทานอะไรไม่ได้มาเกือบจะ2เดือนแล้ว ทานได้แค่น้ำ และผอมซูบมาก หรือที่เป็นอาการจะเกี่ยวกับไม่ทานข้าวคะ หรือเกิดจากอะไรคะ
สวัสดีค่ะ อาการมีรอยฟกช้ำที่บริเวณเท้าดังกล่าวมานั้น อาจจะเกิดจากร่องรอยที่เกิดหลังการกระแทกหรือการได้รับบาดเจ็บบริเวณใต้ชั้นผิวหนัง จนทำให้เนื้อเยื่อต่าง ๆ ที่อยู่รอบๆเกิดการฟกช้ำ โดยถ้าเป็นรอยฟกช้ำขนาดเล็กๆ และไม่ได้มีโรคประจำตัวเป็นโรคเลือดออกง่าย หยุดยากนั้น เลือดที่คั่งอยู่จะค่อยๆสลายไปได้เองภายในประมาณ 1-2 อาทิตย์ค่ะ หรืออาจเกิดจากสาเหตุอื่นๆเช่นการติดเชื้อที่ชั้นใต้ผิวหนัง ภาวะเกล็ดเลือดต่ำทำให้เลือดออกง่ายเห็นเป็นจ้ำเลือดแดงๆ หรือโรคผิวหนังบางในผู้สูงอายุ เป็นต้น การขาดสารอาหารบางชนิดทำให้เนื้อเยื่อไม่แข็งแรงและเปราะบางทำให้เกิดรอยฟกช้ำได้ง่ายเช่นกันเบื้องต้นควรระวังการกระทบกระแทกเพิ่มเติม ไม่ทำความสะอาดแรงจนเกินไป การนวดบริเวณนั้นเบา ๆ ก็จะสามารถช่วยเพิ่มการไหลเวียนเลือดและเร่งให้เกิดการซ่อมแซมตัวเองเร็วขึ้นได้แต่ไม่ควรทำรุนแรงเช่นกันยาต่างๆดังกล่าวมานั้นก็ดูไม่ได้มียาที่ต้านการแข็งตัวของเลือด แต่อย่างไรก็ตามควรเช็กกับแพทย์ที่รักษาโดยตรง หากรอยฟกช้ำไม่หายไปเอง และกระจายใหญ่ขึ้น คนไข้ดูเจ็บปวดร่วมด้วย ควรพาไปพบแพทย์เพื่อตรวจเพิ่มเติมค่ะ